ספריית הקריה האקדמית אונו מהווה חלק אינטגראלי מהלימודים ומחיי הקמפוס ומספקת שירותים לסטודנטים של הקריה האקדמית אונו ולחברי הסגל האקדמי והמנהלי. הספרייה מכילה אוסף עשיר הכולל ספרים, כתבי עת ומאגרי מידע אלקטרונים, וכל הנדרש לתוכניות הלימודים בחוגים ובמסלולים השונים.
לרשות הסטודנטים עמדות מחשב המחוברות ברשת למאגרים. איתור חומרים בספרייה ומחוצה לה מתבצע באמצעות מערכת ממוחשבת הכוללת קטלוג מקוון, מאגרי מידע ואינטרנט. ניתן להגיע לקטלוג מדף הבית של הספרייה ומשם יכול הסטודנט לראות את מצב השאלותיו ואף להזמין ספרים באופן עצמאי.
בספרייה צוות ספרנים / מידענים העומדים בכל עת לרשות הסטודנטים ומבקרי הספרייה, ומסייעים באיתור מידע, בחיפוש במאגרים המקוונים ועוד. בעמדות המחשב ניתן לגלוש באינטרנט ולהשתמש בתוכנות אופיס. כמו כן קיימות מכונות צילום, מדפסות וסורק לשירות עצמי.
סניפים נוספים של הספרייה ממוקמים בקמפוס החרדי באור יהודה, בקמפוס הכללי בירושלים ובקמפוס חיפה. בספריות אלו ניתנים כל השירותים שבספרייה המרכזית.
פרטים נוספים ניתן לקבל בדלפק הספרנים.
מצגת להיכרות עם הספריה המרכזית.
שימוש בקטלוג הספרייה.
הסבר על הזמנת פריט באמצעות האינטרנט.
מדריך למעקב השאלות באמצעות האינטרנט.
מדריך גישה למאגרי המידע מחוץ לגבולות הקמפוס.
שליחת קבצים להדפסה.
ספריית הקריה האקדמית אונו מקבלת בברכה תרומות ספרים וסוגי חומר אחרים התומכים בתכניות המחקר וההוראה של המכללה.
התרומה נבדקת ומוערכת על ידי הנהלת הספרייה. רק פריטים התואמים את מדיניות פיתוח האוסף, מוכנסים למלאי. בנוסף נלקחים בחשבון השיקולים הבאים : מצב פיזי, שנת הוצאה, הימצאותם של פריטים זהים במלאי, ועוד.
כל תרומה, לאחר קבלתה, הופכת לרכוש הספרייה.
הספרייה שומרת לעצמה את הזכות להחליט על קבלת הפריטים, מיקומם של הספרים שנתרמו, והטיפול בהם, כולל קטלוגם, אופן השאלתם וכן גריעתם מן האוסף. פריטים שאינם נחוצים לאוסף, נמסרים למשתמשי הספרייה. התורם מתבקש לחתום על טופס הסכמה המאשר זאת.
אין בקבלת התרומה משום הסכמה לקיזוז כספי חוב באם יושת על התורם, בגין איחור בהחזרה / השחתה או אובדן של פריט כלשהו אשר יושאל מהספרייה.
עם קבלת התרומה ישלח מכתב המאשר את קבלתה. אישור זה כולל את שם התורם ותאור קצר של התרומה. שם התורם יאוזכר בקטלוג הספרייה, ברשומה של הספר שנתרם.